b'\n_START_ARTICLE_\nPersonalizmas\n_START_SECTION_\nIstorija\n_START_PARAGRAPH_\nFilosofas Immanuel Kant, nors formaliai nepriskiriamas personalistams, prie personalizmo vystymosi prisid\xc4\x97jo savo teze, jog \xc4\xaf asmen\xc4\xaf negali b\xc5\xabti \xc5\xbevelgiama kaip \xc4\xaf priemon\xc4\x99 kit\xc5\xb3 \xc5\xbemoni\xc5\xb3 tikslams pasiekti, bet kad jis turi orum\xc4\x85 (absoliu\xc4\x8di\xc4\x85 vidin\xc4\x99 vert\xc4\x99) ir turi b\xc5\xabti vertinamas kaip tikslas savaime._NEWLINE_Martin Luther King patyr\xc4\x97 did\xc5\xbeiul\xc4\x99 personalizmo \xc4\xaftak\xc4\x85 studijuodamas Bostono universitete. King pritar\xc4\x97 nuostatai, jog tik asmenys yra tikri. Tai sutvirtino jo Dievo kaip triasmenio Dievo suvokim\xc4\x85. Personalizmas taip pat suteik\xc4\x97 metafizin\xc4\xaf pagrind\xc4\x85 jo \xc4\xafsitikinimui, jog visi \xc5\xbemon\xc4\x97s turi orum\xc4\x85 ir yra savaime vertingi._NEWLINE_Popie\xc5\xbeius Jonas Paulius II taip pat i\xc5\xa1pa\xc5\xbeino personalizmo id\xc4\x97jas. Prie\xc5\xa1 tapdamas popie\xc5\xbeiumi, jis para\xc5\xa1e filosofin\xc4\xaf veikal\xc4\x85 \xe2\x80\x9eAsmuo ir veiksmas", kuriame gausu personalistini\xc5\xb3 min\xc4\x8di\xc5\xb3. Dorov\xc4\x97s norm\xc5\xb3 kilm\xc4\x99 savo enciklikose ekonomikos ir seksualin\xc4\x97s moral\xc4\x97s temomis Jonas Paulius taip pat ai\xc5\xa1kino i\xc5\xa1 personalistin\xc4\x97s perspektyvos. Jo, kaip popie\xc5\xbeiaus, k\xc5\xabryba padar\xc4\x97 didel\xc4\x99 \xc4\xaftak\xc4\x85 visai katalik\xc5\xb3 teolog\xc5\xb3 kartai.'